CELEX: 62010TN0560
Language: da
Date: 2010-12-10 00:00:00
Title: Sag T-560/10: Sag anlagt den 10. december 2010 — Nencini mod Parlamentet

5.2.2011   
            
            
               DA
            
            
               Den Europæiske Unions Tidende
            
            
               C 38/17
            
         Sag anlagt den 10. december 2010 — Nencini mod Parlamentet
   (Sag T-560/10)
   2011/C 38/31
   Processprog: italiensk
   
      Parter
   
   
      Sagsøger: Riccardo Nencini (Firenze, Italien) (ved advokat F. Bertini)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Annullation af den beslutning, der blev truffet den 7. oktober 2010 af Europa-Parlamentets generalsekretær rettet til Riccardo Nencini, og af meddelelse nr. 315653 fra Europa-Parlamentets generaldirektør for økonomi den 13. oktober 2010 med overskriften »tilbagesøgning af beløb, der uberettiget er blevet udbetalt som godtgørelse for udgifter til parlamentarisk assistance og til rejser – debetnota«, samt af de efterfølgende akter, der allerede er anfægtet i den for Retten verserende sag T-431/10. Annullation af Europa-Parlamentets generalsekretærs beslutning af 16. juli 2010 rettet til sagsøgeren og om fornødent af enhver forudgående, sammenhængende og efterfølgende akt i relation til den anfægtede beslutning samt af meddelelse nr. 312331 fra Europa-Parlamentets generaldirektør for økonomi den 4. august 2010 rettet til Riccardo Nencini samt forudgående, sammenhængende og efterfølgende akter.
            
         
               —
            
            
               Den anfægtede afgørelse annulleres, og sagen hjemvises til Europa-Parlamentets generalsekretær med henblik på dennes fornyede rimelige fastsættelse af det omtvistede beløb.
            
         
               —
            
            
               Europa-Parlamentet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren i denne sag er den samme som i sag T-431/10, Nencini mod Parlamentet (1).
   Til støtte for søgsmålet har sagsøgeren fremsat anbringender og argumenter svarende til dem, der påberåbes i ovennævnte sag.
   
      (1)  EUT C 317, s. 40